gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8332, del 05-07-2018 (2018/6604)

DECRET 88/2018, de 22 de juny, del Consell, pel qual cessen vocals del Consell d'Administració de l'Autoritat Portuària d'Alacant.
----------------------------------------------------------------------------------------------------------------------------------

### Dades del document

Número de DOGV
:   8332

Data del DOGV
:   05-07-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/6604


Data del document
:   22-06-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Decret

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * Alacant
    * instal·lació portuària

DECRET 88/2018, de 22 de juny, del Consell, pel qual cessen vocals del Consell d'Administració de l'Autoritat Portuària d'Alacant. [2018/6604]  
L'article 30 del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, regula la composició del Consell d'Administració de les autoritats portuàries; i el Decret 167/2010, de 15 d'octubre, del Consell, concreta aqueixa composició per a les autoritats portuàries d'Alacant, Castelló i València.  
L'article 30.2, de la Llei de ports de l'Estat i de la marina mercant disposa que la designació i el cessament dels vocals dels consells d'administració de les autoritats portuàries haurà de fer-se necessàriament a proposta de les administracions públiques, i entitats i organismes representats en aquest; i que serà acordada per l'òrgan competent de la comunitat autònoma.  
En l'àmbit de la Comunitat Valenciana aqueixa competència correspon al Consell, segons disposa l'article 17.b de la Llei 5/1983, de 30 de desembre, del Consell.  
El Decret 4/2018, de 26 de març, del president de la Generalitat, regula la substitució de la titular de la Conselleria d'Habitatge, Obres Públiques i Vertebració del Territori, i delega determinades atribucions.  
  
En conseqüència, d'acord amb la iniciativa formulada per l'Ajuntament d'Alacant, a proposta del president de la Generalitat i amb la deliberació prèvia, el Consell, en la reunió de 22 de juny de 2018,  
  
  
DISPOSE  
  
El cessament de Gabriel Echávarri Fernández i d'Antonio López Buades, com a vocals del Consell d'Administració de l'Autoritat Portuària d'Alacant, en representació de l'Ajuntament d'Alacant, agraint-los els serveis prestats.  
Tots dos amb efectes des del dia de la publicació d'aquest decret en el Diari Oficial de la Generalitat Valenciana.  
  
València, 22 de juny de 2018  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8223, del 30-01-2018 (2017/12949)

Notificació de la interlocutòria dictada en el procediment d'adopció número 1164/2017.
--------------------------------------------------------------------------------------

### Dades del document

Número de DOGV
:   8223

Data del DOGV
:   30-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/12755


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment d'adopció número 1164/2017. [2017/12052]  
De: Generalitat Valenciana.  
Procurador/a: -  
Contra: Nicoleta Andreu Murariu.  
Procurador/a: -  
En aquest procediment d'adopció número 1164/2017 seguit a instàncies de Generalitat Valenciana contra Nicoleta Andreu Murariu s'ha dictat la sentència, que, literalment, és com segueix:  
  
«Interlocutòria número 457/2017  
Castelló de la Plana, 27 de desembre de 2017  
Part dispositiva  
Atés el que s'ha exposat, José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, dispose l'adopció de la menor d'edat C. M. M. (nascuda a Castelló de la Plana, en data 6 d'abril de 2017 i inscrita en el Registre Civil d'aquesta població, en la Secció I, al tom 833, pàgina 107) en favor de la família proposada pel Consell d'Adopció de Menors (expedient núm. 120/2009), tot això en interés de la menor.  
Determineu els cognoms de la menor de la forma establida legalment.  
Una vegada siga ferma aquesta resolució notifiqueu un exhort a l'encarregat del Registre Civil de Castelló a fi que inscriga l'adopció al marge de la inscripció de naixement de l'adoptada. Després de fer-ho s'arxivarà aquest expedient.  
Notifiqueu aquesta resolució al promotor de l'expedient, a la mare biològica i al Ministeri Fiscal, i feu-los saber que contra aquesta es pot interposar un recurs d'apel·lació dins del termini de 20 dies.  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a la interposició del recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
  
Uniu aquesta resolució al llibre d'interlocutòries definitives d'aquest Jutjat i deixeu-ne un testimoniatge en les actuacions.  
Aquesta és la meua interlocutòria, que pronuncie, mane i firme». El magistrat jutge, el lletrat de l'Administració de justícia.»  
  
I atés que la demandada esmentada, Nicoleta Andreu Murariu, es troba en parador desconegut, expedisc aquest edicte a fi que servisca de notificació de forma deguda.  
  
Castelló de la Plana, 27 de desembre de 2017.- El lletrat de l'Administració de justícia: Pedro Moya Donate.
Diari Oficial de la Generalitat Valenciana


Sumari del DOGV 8284, del 30-04-2018 (2018/4173)

Extracte de la Resolució de 23 d'abril de 2018, de la Conselleria de Sanitat Universal i Salut Pública, per la qual es convoquen subvencions destinades a projectes de desplegament del IV Pla de salut de la Comunitat Valenciana en els seus municipis.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8284

Data del DOGV
:   30-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4173


Data del document
:   23-04-2018

Organisme emissor
:   Conselleria de Sanitat Universal i Salut Pública

Tipus de document
:   Extracte

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

Extracte de la Resolució de 23 d'abril de 2018, de la Conselleria de Sanitat Universal i Salut Pública, per la qual es convoquen subvencions destinades a projectes de desplegament del IV Pla de salut de la Comunitat Valenciana en els seus municipis. [2018/4173]  
BDNS (identif.): 395794.  
  
Per mitjà de l'Ordre 5/2017, de 20 de juny, de la Conselleria de Sanitat Universal i Salut Pública, per la qual s'estableixen les bases reguladores de subvencions destinades a promoure projectes relacionats amb la salut pública en el Diari Oficial de la Generalitat Valenciana núm. 8074 de 30 de juny de 2017.  
L'objecte de la present convocatòria és convocar en règim de concurrència competitiva les subvencions destinades a projectes de desplegament del IV Pla de salut de la Comunitat Valenciana en els seus municipis, d'acord amb el que estableix l'esmentada Ordre 5/2017.  
Podran sol·licitar les subvencions regulades en el títol IV, capítol IV de l'esmentada Ordre 5/2017, els ajuntaments o entitats locals de la Comunitat Valenciana que proposen el desenvolupament de projectes relacionats amb el desplegament del IV Pla de salut de la Comunitat Valenciana.  
  
València, 23 d'abril de 2018.- La consellera de Sanitat Universal i Salut Pública: Carmen Montón Giménez.
Diari Oficial de la Generalitat Valenciana


Sumari del DOGV 8304, del 28-05-2018 (2018/4339)

Informació pública del dipòsit de la modificació dels estatuts de l'organització empresarial denominada Associació Valenciana d'Indústries del Moble i Afins (AVIMA).
---------------------------------------------------------------------------------------------------------------------------------------------------------------------

### Dades del document

Número de DOGV
:   8304

Data del DOGV
:   28-05-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/4339


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública del dipòsit de la modificació dels estatuts de l'organització empresarial denominada Associació Valenciana d'Indústries del Moble i Afins (AVIMA). [2018/4339]  
Ha sigut admés el dipòsit de la modificació dels estatuts de l'organització empresarial denominada Associació Valenciana d'Indústries del Moble i Afins (AVIMA), al comprovar-se que reuneix els requisits previstos en la Llei 19/1977, d'1 d'abril, reguladora del dret d'associació sindical (BOE 4 d'abril) i el Reial decret 416/2015, de 29 de maig, sobre dipòsit d'estatuts d'organitzacions sindicals i empresarials (BOE 20.06.2015).  
En l'Assemblea General extraordinària celebrada el dia 13 de març de 2018, es van aprovar per unanimitat els nous estatuts de l'organització.  
La modificació inclou el canvi d'àmbit territorial de l'entitat, que passa a ser de la comunitat valenciana.  
La sol·licitud realitzada de modificació d'estatuts va ser plantejada per Rafael Pérez Bonmatí, en representació de l'organització.  
L'acta apareix subscrita per Rafael Pérez Bonmatí i per Francesc Xavier Torrent Latorre, secretari general i president de l'organització.  
  
Es disposa la publicitat de la present resolució, per mitjà de la seua publicació en el Diari Oficial de la Generalitat Valenciana.  
La competència de la Subdirecció General de Relacions Laborals ve determinada pel Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i per l'article 4.4 de l'Ordre 1/2016.  
Qualsevol interessat podrà examinar el document dipositat i obtindre'n una còpia en aquest centre directiu, sent possible impugnar-ho davant de la Sala del Social del Tribunal Superior de Justícia de la Comunitat Valenciana, d'acord amb el que disposa la Llei 36/2011, de 10 d'octubre, reguladora de la jurisdicció social (BOE 11.10.2011).  
  
València, 24 d'abril de 2018.- El subdirector general de Relacions Laborals: Juan Ignacio Soler Tormo.
Diari Oficial de la Generalitat Valenciana


Sumari del DOGV 8428, del 21-11-2018 (2018/10436)

Notificació de la sentència dictada en el judici verbal número 72/2018.
-----------------------------------------------------------------------

### Dades del document

Número de DOGV
:   8428

Data del DOGV
:   21-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10564


Organisme emissor
:   Jutjat de Primera Instància i Instrucció Número 1 de Sueca

Tipus de document
:   Edicte

Notificació de la sentència dictada en el judici verbal número 72/2018. [2018/10076]  
Amparo Aragó Tur, lletrada de l'Administració de justícia del Jutjat de Primera Instància número 1 de Sueca, faig saber que, en aquest jutjat i amb el número de judici verbal 72/2018, consta dictada la resolució que, copiada en el que és necessari, diu així:  
  
«Sentència número 115/2018  
Jutge que la dicta: Clara España Arbona.  
Lloc: Sueca.  
Data: 25 de setembre de 2018.  
Part demandant: Don Gearbox, SL.  
Lletrada: Esther Rodríguez Chulilla.  
Part demandada: Transfet de Xúquer, SL.  
Dispositiva  
Estime la demanda instada pel Don Gearbox, SL, i en conseqüència condemne Transfet de Xúquer, SL, a pagar a la part actora la suma de 1.565,64 euros, així com al pagament dels interessos legals i de les costes processals.  
Notifiqueu aquesta resolució a les parts i feu-los saber que en contra no es pot interposar cap recurs.  
Expediu un testimoniatge literal d'aquesta sentència que quedarà en aquestes actuacions, amb inclusió de l'original en el llibre de sentències.  
Aquesta és la meua sentència, que pronuncie, mane i firme.»  
  
Cosa que s'ha publicat per mitjà d'aquest edicte, que s'inserirà en el Diari Oficial de la Generalitat Valenciana, perquè valga de notificació de forma legal al demandat i actualment en parador desconegut.  
  
Sueca, 26 de setembre de 2018.- La lletrada de l'Administració de justícia: Amparo Aragó Tur.
Diari Oficial de la Generalitat Valenciana


Sumari del DOGV 8206, del 05-01-2018 (2017/11521)

Informació pública de la modificació número 2 del Pla general d'ordenació urbana.
---------------------------------------------------------------------------------

### Dades del document

Número de DOGV
:   8206

Data del DOGV
:   05-01-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/11180


Data del document
:   30-11-2017

Organisme emissor
:   Ajuntament d'Aín

Tipus de document
:   Anunci

Descriptors 

:   * Aín
    * pla d'urbanisme
    * administració local

Informació pública de la modificació número 2 del Pla general d'ordenació urbana. [2017/11357]  
Havent-se aprovat inicialment pel Ple de 24 de novembre de 2017, se sotmet a informació pública la modificació número 2 del Pla general d'ordenació urbana d'Aín, Pla d'ordenació detallada, durant un període de 45 dies a comptar des del dia següent a la publicació en el Diari Oficial de la Generalitat Valenciana.  
Durant aquest termini podrà ser examinat per qualsevol interessat en les dependències municipals, perquè es formulen las al·legacions que s'estimen pertinents. Així mateix, estarà a disposició en la seu electrònica d'aquest ajuntament, http://ain.sedelectronica.es.  
Igualment se suspén l'atorgament de llicències urbanístiques en las àrees afectades fins a l'aprovació de la modificació plantejada.  
Cosa que es publica als efectes dels articles 57 i 53.2 i 3 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
  
Aín, 30 de novembre de 2017.- L'alcalde president: Javier Sorribes Gil.
Diari Oficial de la Generalitat Valenciana


Sumari del DOGV 8435, del 30-11-2018 (2018/10100)

Informació pública de l'esmena d'objeccions de l'informe ambiental del Pla general.
-----------------------------------------------------------------------------------

### Dades del document

Número de DOGV
:   8435

Data del DOGV
:   30-11-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/10380


Data del document
:   16-11-2018

Organisme emissor
:   Ajuntament d'Higueruelas

Tipus de document
:   Anunci

Descriptors 

:   * Higueruelas
    * pla d'urbanisme
    * administració local

Informació pública de l'esmena d'objeccions de l'informe ambiental del Pla general.  
 [2018/10042]  
El Ple de l'Ajuntament, mitjançant un acord adoptat en la sessió ordinària de 10 d'octubre de 2018, va aprovar sotmetre a informació pública ambiental el document d'esmena d'objeccions de l'informe ambiental emés per la comissió d'avaluació ambiental en la sessió d'1 de desembre de 2016 (exp. 032/10-EAE), juntament amb els estudis i documents annexos.  
En compliment del que s'ha acordat, se sotmeten aquests documents a consultes i suggeriments pel termini de 45 dies, comptat des de l'endemà de la publicació d'aquest anunci en el Diari Oficial de la Generalitat Valenciana i en el Butlletí Oficial de la Província de València.  
Durant aquest període, la documentació podrà consultar-se a les dependències de l'Àrea d'Urbanisme de l'Ajuntament, situat a la plaça de la Iglesia, número 1, en horari de 09.00 a 14.00 hores, de dilluns a divendres, així com en la pàgina web municipal www.higueruelas.es  
Cosa que es fa pública de conformitat amb el que es disposen els articles 21 i DT 1a de la Llei 21/2013, de 9 de desembre, d'avaluació ambiental, en relació amb el 10 a la Llei 9/2006, de 28 d'abril, d'avaluació dels efectes ambientals de determinats plans i programes, la qual és derogada i substituïda per la llei anterior.  
  
Higueruelas, 16 de novembre de 2018.- L'alcalde: Melanio Esteban Martínez.
Diari Oficial de la Generalitat Valenciana


Sumari del DOGV 8245, del 01-03-2018 (2018/1217)

Notificació de la sentència dictada en el procediment de guarda i custòdia número 627/2017 .
--------------------------------------------------------------------------------------------

### Dades del document

Número de DOGV
:   8245

Data del DOGV
:   01-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/1217


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 627/2017 . [2018/1217]  
Demandant: Marleny Espinoza Cruz.  
Procuradora: Inmaculada Sarrió Puro.  
Demandat: Ramiro Claros Muñoz.  
   
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber que en les actuacions de família, guarda, custòdia o aliments no consensuats 627/2017, a instàncies de Marleny Espinoza Cruz representada pel procurador Ramiro Claros Muñoz, en situació de rebel·lia, en les quals en data 28 de novembre de 2017, s'ha dictat sentència, en la qual en la seua part dispositiva diu així:  
  
«Dispositiva  
Estime parcialment la demanda formulada per la representació processal de Marleny Espinoza Cruz contra Ramiro Claros Muñoz, i ordene les mesures següents:  
L'atribució a Marleny Espinoza Cruz en exclusiva l'exercici de la pàtria potestat respecte de la menor, així com la guarda i custòdia de la dita filla menor.  
No s'estableix règim de visites paternofilial.  
El progenitor contribuirà als aliments de la seua filla en la quantitat de 200 - mensuals. Aquesta quantitat serà ingressada en el compte que a aquest efecte designe aquesta part, per anticipat i dins dels cinc dies de cada mes.  
Pel que fa a les despeses extraordinàries, cada un dels progenitors es farà càrrec del 50% del cost.  
Cada part abonarà les costes processals produïdes a instàncies seues i les comunes a mitges.  
Mode d'impugnació: per mitjà de recurs d'apel·lació davant d'aquest Jutjat, no obstant això, es durà a efecte el que s'ha acordat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 458 de la LEC). Haurà d'efectuar-se la consignació de 50 - en el compte del Jutjat 4584-0000-02- número del procediment amb quatre dígits dos últims números de l'any, en l'oficina Banesto, segons disposa la Llei orgànica 1/2009, de 3 de novembre, i s'acreditarà aquesta consignació, tret del cas d'aquells litigants que tinguen el benefici de justícia gratuïta. En cas de no efectuar-se el dipòsit serà esmenable el defecte en el termini de dos dies, i no s'admetrà a tràmit en cas de no esmenar-lo  
Aquesta és la sentència, que pronuncie, mane i firme.»  
  
I perquè valga de notificació de forma deguda a Ramiro Claros Muñoz, en rebel·lia, expedisc i firme aquest edicte.  
  
València, 5 de desembre de 2017.- El lletrat de l'Administració de justícia: José Esteban Briz Recio.
Diari Oficial de la Generalitat Valenciana


Sumari del DOGV 8239, del 21-02-2018 (2018/676)

Notificació de la sentència dictada en el procediment de divorci contenciós número 152/2017.
--------------------------------------------------------------------------------------------

### Dades del document

Número de DOGV
:   8239

Data del DOGV
:   21-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/676


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de divorci contenciós número 152/2017. [2018/676]  
Antonio Salvador Rodríguez-Moldes Peiró, lletrat de l'Administració de justícia del Jutjat de Primera Instància número 9 de València, mitjançant aquest edicte faig saber que en les actuacions de família, divorci contenciós, seguides amb el número 152/2017, a instàncies de María Teresa Rayo Cordero contra Rafael Arlandis Raya en situació de rebel·lia, en les quals de 10 de gener de 2018 s'ha dictat sentència, que diu així:  
  
«Sentència número 9/2018  
València, 10 de gener de 2018  
Ana Vega Pons-Fuster Olivera, magistrada jutgessa del Jutjat de Primera Instància número 9 de València, he vist aquestes actuacions seguides amb el número 152/17 en matèria de divorci, promogudes per María Teresa Rayo Cordero, representat per la procuradora Dolores Jordá Albiñana i assistida per un lletrat Juan José Paya Serer contra Rafael Arlandis Raya.  
  
Dispositiva  
Estime la demanada interposada per María Teresa Rayo Cordero i acorde la dissolució del matrimoni, per divorci, de María Teresa Rayo Cordero i Rafael Arlandis Raya, amb tots els efectes legals.  
  
Cada part ha de pagar les costes causades a instàncies seues i les comunes a mitges.  
Comuniqueu aquesta resolució una vegada siga ferm el pronunciament de divorci al Registre civil, on conste inscrit el matrimoni.  
Així, aquesta és la meua sentència, contra la qual es pot interposar recurs d'apel·lació en el termini de 20 dies comptats des de l'endemà a la seua notificació, d'acord amb la nova redacció de l'article 458.1 de la Llei d'enjudiciament civil donada per la Llei 37/2011, de 10 d'octubre, i amb el dipòsit previ de la quantitat de 50 - en el compte de consignacions d'aquest Jutjat, que pronuncie, mane i firme.»  
  
I perquè valga de notificació de forma deguda a Rafael Arlandis Raya, en rebel·lia, expedisc i firme aquest edicte.  
  
València, 10 de gener de 2018.- El lletrat de l'Administració de justícia: Antonio Salvador Rodríguez-Moldes Peiró.
Diari Oficial de la Generalitat Valenciana


Sumari del DOGV 8322, del 21-06-2018 (2018/5734)

Notificació de la sentència dictada en el judici verbal número 189/2017.
------------------------------------------------------------------------

### Dades del document

Número de DOGV
:   8322

Data del DOGV
:   21-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5734


Organisme emissor
:   Jutjat de Primera Instància i Instrucció Número 4 de Vinaròs

Tipus de document
:   Edicte

Notificació de la sentència dictada en el judici verbal número 189/2017. [2018/5734]  
Procediment: judici verbal número 189/2017.  
Juan Antonio Elipe Songel, lletrat de l'Administració de justícia del Jutjat de Primera Instància i Instrucció número 4 de Vinaròs, mitjançant aquest edicte, faig saber que, en aquest jutjat, se segueixen les actuacions ja indicades, promogudes per Begoña Aparicio Pérez contra Roxana Kwiatkowska i altres, en les quals s'ha dictat una resolució que no ha pogut notificar-se a la part demandada atés que es desconeix el seu parador i el contingut íntegre del qual es troba a la seua disposició en la Secretaria d'aquest òrgan jurisdiccional.  
I perquè valga de notificació de forma deguda al referit demandat, al qual se li adverteix que contra la sentència que li afecta es pot interposar un recurs d'apel'lació en termini de vint dies davant d'aquest jutjat per a l'Audiència Provincial, expedisc aquest edicte.  
  
Vinaròs, 7 de juny de 2018.- El lletrat de l'Administració de justícia: Juan Antonio Elipe Songel.